གཉན་སྲས་དུང་སྐྱོང་དཀར་པོའི་བསད་མཆོད་
བདུད་རྩིའི་སྤྲིན་ཕུང་བཞུགས་སོ།།
༄༅། །ཧཱུྃ་ཧཱུྃ་ཧཱུྃ། རིག་འཛིན་པདྨའི་གདུང་འཚོབ་ཅིང༌། །སྔགས་འཆང་དེ་
ཡི་བརྒྱུད་པ་འཛིན། །རྣལ་འབྱོར་བདག་གི་གཡར་དམ་གྱིས། །ཐ་ཚིག་དགོངས་
ལ་ཕྲིན་ལས་མཛོད། །ཀྱཻ། རྨ་ཀླུང་འཁྲིགས་པའི་ས་ཆ་རུ། །ནམ་མཁའ་འཇའ་
འོད་འཁྲིགས་པའི་ཀློང་། །སྤྲིན་དཀར་འབར་བའི་གུར་ཁང་ན། །ཡུལ་ལྷའི་རྒྱལ་
བོ་གསེར་ཞལ་མཛེས། །སྐུ་མདོག་དཀར་པོ་གཟི་མདངས་ཅན། །ཡིད་བཞིན་
ནོར་དང་གཏེར་བུམ་འཛིན། །དགྲ་བླའི་བ་དན་གནམ་དུ་བསྒྲེངས། །སྐུ་ལ་
དར་གྱི་རལ་ག་གསོལ། །གསེར་གཡུའི་ལན་ཚར་ཁྲ་ལ་ལ། །ཆིབས་སུ་རྟ་དཀར་
འཕུར་ཤེས་བཅིབས། །རིན་ཆེན་རྒྱན་ཆ་སི་ལི་ལི། །འཇའ་ཚོན་སྣ་ལྔའི་མིག་
མང་རིས། །མགུལ་ན་གསལ་བའི་མེ་ལོང་མཛེས། །དར་ཚོན་ཅོད་པན་ཤིགས་
སེ་ཤིག །གཉན་ཆེན་དུང་སྐྱོང་དཀར་པོ་ལ། །མདུན་དུ་ནོར་བདག་གཏེར་སྲུང་
བཅས། །རྒྱབ་ཏུ་གངས་བྲག་མཚོ་ཡི་ལྗོངས། །དཀར་ཕྱོགས་སྐྱོང་བ་གཡུ་རྩེའི་
མཚུན། །འཁོར་དང་སྤྲུལ་པ་ཡང་འཁོར་བཅས། །གཉན་དམག་བརྒྱད་ཁྲི་
བཞི་སྟོང་དང་༌། །ཀླུ་སྨན་དགུ་ཁྲི་དགུ་འབུམ་སོགས། །ཡང་འཁོར་ལྷ་སྲིན་སྡེ་
བརྒྱད་བསང་། །བསང་མཆོད་འདོད་ཡོན་རྒྱ་མཚོའི་སྤྲིན། །དཀོར་ནོར་ལོངས་
སྤྱོད་བསམ་མི་ཁྱབ། །མཐུན་རྫས་སྤྱན་གཟིགས་མཆོད་པའི་ཚོགས། །ཏིང་
-240-

བཀའ་སྲུང་བསང་གསོལ་སྐོར། ་
པོད༣
འཛིན་སྔགས་དང་ཕྱག་རྒྱས་སྤེལ། །འཛད་མེད་ནམ་མཁའ་གང་བར་བརྔན། །བསང་
མཆོད་དྲི་ཞིམ་དུད་པའི་སྤྲིན། །ས་བླ་ས་འོག་ས་སྟེང་ཁྱབ། །འཛད་མེད་ནམ་
མཁའ་གང་བར་འབུལ། །དྲི་ངད་ཕྱོགས་བཅུར་ཁྱབ་པ་ཡི། །ཡུལ་ལྷའི་རྒྱལ་བོ་
འཁོར་བཅས་བསང༌་། །གཞན་ཡང་དཀར་ཕྱོགས་སྐྱོང་བ་ཡི། །གཞི་བདག་ཆེ་
རྒུ་ཐམས་ཅད་བསང་། །བསང་ངོ་ཡུལ་ལྷའི་རྒྱལ་བོ་བསང་། །མཆོད་དོ་དུང་
སྐྱོང་དཀར་པོ་མཆོད། །བརྔན་ནོ་དུང་སྐྱོང་དཀར་པོ་བརྔན། །ཅི་བསམ་དོན་
རྣམས་འགྲུབ་པར་མཛོད། །ཀྱཻ། སྔོན་ཚེ་རིག་འཛིན་པདྨའི་བཀའ། །ཐ་མ་རྣལ་
འབྱོར་བརྒྱུད་པའི་ཚིག །དོ་ནུབ་གཏད་པས་གཉེར་ལོངས་ལ། །ཁ་འཛིན་རྒྱབ་
རྟེན་སྡོང་གྲོགས་མཛོད། །མི་མཐུན་རྐྱེན་དང་བར་ཆད་སོལ། །ཞིང་བཅུའི་དགྲ་
བོ་རྡུལ་དུ་རློགས། །བཅོལ་བའི་ཕྲིན་ལས་གྲུབ་པར་མཛོད། །ཅེས་ཁང་སར་དཔོན་
པཎ་ཆེན་དང་རང་གྲྭ་འོད་འབར་སོགས་ཀྱིས་བསྐུལ་ངོར་རྡོ་གྲུབ་སྤྲུལ་མིང་པ་རིག་ལོས་བྲིས་པ་ཛ་ཡན་
༈ གཉན་ཆེན་དུང་སྐྱོང་དཀར་པོའི་ཕྲིན་བཅོལ་ནི། ཀྱཻ། རིན་ཆེན་རྡུལ་བརྩེགས་
དཔངས་མཐོ་ནས། །སྐྱོང་མཛད་གཉན་སྲས་དུང་སྐྱོང་དཀར། །གསོལ་ལོ་
མཆོད་དོ་ཐུགས་དམ་བསྐངས། །འོད་གསལ་ཐེག་མཆོག་ཆོས་གླིང་གི། །བཤད་
སྒྲུབ་བསྟན་པ་གོང་དུ་སྤེལ། །བསྟན་འཛིན་སྐུ་ཚེ་མཛད་ཕྲིན་རྒྱས། །འགལ་
རྐྱེན་བར་ཆད་དགྲ་བགེགས་སྒྲོལ། །བཅོལ་བའི་ལས་འདི་ས་མ་ཡཱ། །༧རྡོ་གྲུབ་ཆེན་
སྤྲུལ་སྐུ་རིག་ལོས་མཛད་པའོ། །
-241-